ശബരിമല ദ്രാവിഡം തന്നെ കൂടുതല് തെളിവുകളുമായി മല അരയ മഹാസഭ, ചെമ്ബോലയില് പറഞ്ഞത് വസ്തുതകള് കോട്ടയം: മോന്സണ് മാവുങ്കലിന്റെ ശേഖരത്തില് ഉണ്ടായിരുന്ന ചെമ്ബോല തിട്ടൂരത്തിന്റെ പേരിലുള്ള വിവാദങ്ങള് ഇനിയും കെട്ടടങ്ങിയിട്ടില്ല. ശബരിമലയിലെ മകരവിളക്ക് ആഘോഷം നടത്താനുള്ള അധികാരം മല അരയന്മാര്ക്കും പൂജയും വെടിവഴിപാടും നടത്താനുള്ള അധികാരം ചീരപ്പഞ്ചിറ കുടുംബത്തിനും ആണ് പന്തളം രാജാവ് നല്കിയിരുന്നത് എന്നാണ് ആ ചെമ്ബോലയില് പറഞ്ഞിരുന്നത്. എന്നാല് മോന്സണ് മാവുങ്കലിന്റെ കൈവശമുള്ള മറ്റ് പുരാവസ്തുക്കള് പോലെ, ഈ ചെമ്ബോലയും വ്യാജമാണെന്നായിരുന്നു ബിജെപിയുടെ ആരോപണം. പ്രമോദ് രാമനെ ഉപയോഗിച്ച് ജമാ അത്തെ ഇസ്ലാമി ക്വട്ടേഷനെന്ന് വിനു വി ജോണ് 24 ന്യൂസിനെ പൂട്ടാന് ശങ്കു ടി ദാസും ഈ വിവാദം കത്തി നില്ക്കുമ്ബോള് ആണ്, ശബരിമല ദ്രാവിഡ സംസ്കാരത്തിന്റെ ജീവിക്കുന്ന തെളിവുകളാണെന്ന വാദവുമായി മല അരയ മഹാസഭ രംഗത്ത് വരുന്നത്. ഐക്യ മല അരയ മഹാസഭയുടെ സംസ്ഥാന ജനറല് സെക്രട്ടറിയും ചരിത്രാന്വേഷകനും ആയ പികെ സജീവ് ഇത് സംബന്ധിച്ച് ഫേസ്ബുക്കില് ഒരു കുറിപ്പ് എഴുതുകയും ചില ചിത്രങ്ങള് പങ്കുവയ്ക്കുകയും ചെയ്തിട്ടുണ്ട്. 1ശബരിമല ദ്രാവിഡം ആണെന്നതിനുള്ള കൂടുതല് തെളിവുകള് ഐക്യ മല അരയ മഹാസഭയുടെ ആര്ക്കിയോളജി വിഭാഗം പൊതുജനങ്ങള്ക്കായി വെളിപ്പെടുത്തുന്നു എന്ന് പറഞ്ഞുകൊണ്ടാണ് ഫേസ്ബുക്ക് പോസ്റ്റ് ആരംഭിക്കുന്നത്. ഇതുമായി ബന്ധപ്പെട്ട് ചില ചിത്രങ്ങളും പികെ സജീവ് തന്റെ ഫേസ്ബുക്ക് പോസ്റ്റില് പങ്കുവയ്ക്കുന്നുണ്ട്. എന്നാല് അത് സംബന്ധിച്ച് കൂടുതല് വിവരങ്ങള് വെളിപ്പെടുത്താന് ആവില്ല എന്നാണ് അദ്ദേഹം വണ്ഇന്ത്യയോട് പ്രതികരിച്ചത്. ഇപ്പോള് അവയെ കുറിച്ച് പറഞ്ഞാല്, അടുത്ത ദിവസം തന്നെ അവ അപ്രത്യക്ഷമായേക്കാം എന്ന ആശങ്കയും അദ്ദേഹം പങ്കുവച്ചു. 2ശബരിമല ഉള്പ്പെടുന്ന 18 മലകളും ദ്രാവിഡ സംസ്കാരത്തിന്റെ ജീവിക്കുന്ന തെളിവുകള് ആണ് എന്നാണ് പികെ സജീവിന്റെ പക്ഷം. വിവാദമായ ചെമ്ബോലയില് പറഞ്ഞിരിക്കുന്ന കാര്യങ്ങള് വസ്തുതയാണ് എന്നും അദ്ദേഹം പറഞ്ഞു. ചെമ്ബോല യഥാര്ത്ഥത്തിലുള്ളതാണോ വ്യാജമാണോ എന്നതല്ല, അതില് പറഞ്ഞിരിക്കുന്ന കാര്യങ്ങള് ശരിയാണോ എന്നതാണ് ചോദ്യം. അതില് പറഞ്ഞിരിക്കുന്ന കാര്യങ്ങള് ശബരിമലയുടെ യഥാര്ത്ഥ ചരിത്രവുമായി ചേര്ന്നു നില്ക്കുന്നതാണെന്ന കാര്യത്തില് തര്ക്കമില്ലെന്നും പികെ സജീവ് വ്യക്തമാക്കുന്നു. 3ശബരിമലയും അനുബന്ധ മലകളും ക്ഷേത്രങ്ങളും മല അരയരുടെ കീഴില് ആയിരുന്നു എന്നതിന് കൂടുതല് വിശദീകരണങ്ങളും അദ്ദേഹം നല്കുന്നുണ്ട്. വികസിത നാഗരികതയ്ക്ക് നേതൃത്വം നല്കിയ അല അരയരുടെ അധീനതയില് ആയിരുന്നു ഈ 18 മലകളും എന്നാണ് അദ്ദേഹം പറയുന്നത്. ആയ് രാജവംശത്തിന്റെ പിന്മുറക്കാരാണ് ഇന്നത്തെ അല അരയര് എന്നും അദ്ദേഹം പറയുന്നുണ്ട്. പമ്ബ മുതല് കന്യാകുമാരി വരെ ആയ് രാജവംശത്തിന്റെ അധീനതയില് ആയിരുന്നു എന്നും ചിറ്റരചരുടെ ഗോത്രത്തില് നിന്നാണ് ആയ് രാജവംശം രൂപപ്പെട്ടത് എന്നും അദ്ദേഹം വ്യക്തമാക്കുന്നുണ്ട്. 4ശബരിമല ക്ഷേത്രത്തെ കൂടാതെ നിലയ്ക്കല്, പശ്ചിമ, വള്ളിയങ്കാവ് ക്ഷേത്രങ്ങളും മല അരയരുടേതായിരുന്നു എന്നാണ് പികെ സജീവിന്റെ അവകാശവാദം. കാട്ടിനുള്ളില് ഉള്ള എണ്ണക്കാവള്ളി, കരിമല, പൊന്നമ്ബലമേട് തുടങ്ങിയ സ്ഥലങ്ങളിലും ക്ഷേത്രങ്ങളും മല അരയരുടേതാണെന്ന് അദ്ദേഹം പറയുന്നു. ഈ പ്രദേശങ്ങള് ഒരുകാലത്ത് ജനവാസ കേന്ദ്രങ്ങള് ആയിരുന്നു എന്നും പിന്നീട് ഇവയെ വനനിയമത്തിന് കീഴില് കൊണ്ടുവന്ന് അവിടേയ്ക്കുള്ള പ്രവേശനം നിഷേധിക്കുകയാണ് ചരിത്രത്തില് സംഭവിച്ചത് എന്ന ആക്ഷേപവും അദ്ദേഹം ഉന്നയിക്കുന്നുണ്ട്. അദ്ദേഹം ഫേസ്ബുക്കില് പങ്കുവച്ചത് ഈ മേഖലയിലെ ചിത്രങ്ങളാകാം എന്നാണ് കരുതപ്പെടുന്നത്. 5വനനിയമത്തിന് കീഴില് കൊണ്ടുവന്ന് പ്രവേശനം നിഷേധിച്ചതോടെ, ഈ ക്ഷേത്രങ്ങള് സംരക്ഷിക്കാന് ആകാത്ത സ്ഥിതിയാണെന്നും അദ്ദേഹം ഫേസ്ബുക്ക് പോസ്റ്റില് പറയുന്നുണ്ട്. ശബരിമലയുമായി ബന്ധപ്പെട്ട ചരിത്ര സത്യങ്ങളെ മൂടിവയ്ക്കുന്നതിനുള്ള ഗൂഢപദ്ധതിയുടെ ഭാഗമായിട്ടാണ് പരമ്ബരാഗത കാനനപാതയിലൂടെയുള്ള യാത്ര നിരോധിച്ചത് എന്നും അദ്ദേഹം പറയുന്നു. 6ശബരിമലയ്ക്കും മറ്റ് 17 മലകള്ക്കും വേണ്ടിയുള്ള മല അരയ സമുദായത്തിന്റെ അവകാശവാദത്തെ അമേരിക്കയിലെ ലക്കോട്ടഹോളി ഹില്സിന് വേണ്ടി തദ്ദേശീയര് ഉയര്ത്തുന്ന അവകാശവാദത്തോടാണ് പികെ സജീവ് ചേര്ത്തുവയ്ക്കുന്നത്. ഈ അവകാശ പോരാട്ടത്തിന് നൂറ്റാണ്ടുകളുടെ പഴക്കമുണ്ട് എന്നും അദ്ദേഹം പറയുന്നുണ്ട്. പൊതു ജനം ഇന്ന് ഈ സത്യങ്ങള് അംഗീകരിച്ചുകഴിഞ്ഞുവെന്നും സര്ക്കാര് കുടി ഇത് അംഗീകരിക്കാന് തയ്യാറാകണം എന്നും അദ്ദേഹം ആവശ്യപ്പെടുന്നുണ്ട്. 7മോന്സണ് മാവുങ്കലിന്റെ ശേഖരത്തില് ഉണ്ടായിരുന്ന ചെമ്ബോല തിട്ടൂരം കേരളത്തില് മാധ്യമങ്ങള് തമ്മിലുള്ള പോരിലേക്ക് വരെ എത്തിച്ചിരുന്നു. ട്വന്റിഫോര് ന്യൂസിലെ സഹിന് ആന്റണി ആയിരുന്നു ആ വാര്ത്ത ആദ്യം റിപ്പോര്ട്ട് ചെയ്തത്. പിന്നീട് മോന്സണ് വിവാദത്തില് സഹിന് ആന്റണിയുടെ പേരും ഉയര്ന്നതോടെ ഏഷ്യാനെറ്റ് ന്യൂസ് അതും ചെമ്ബോല തിട്ടൂരവും ചര്ച്ചയാക്കുകയും ചെയ്തു. ശബരിമല വിഷയം ആളിക്കത്തിക്കാനുള്ള ബിജെപി നീക്കത്തിന് ഇന്ധനം പകര്ന്നതും ഇത് തന്നെ ആയിരുന്നു. ഒടുവില് ട്വന്റിഫോര് ന്യൂസിനെതിരെ വാര്ത്താ പ്രക്ഷേപണ മന്ത്രായലത്തിന് മാസ് പെറ്റീഷന് അയക്കുന്ന നിലയിലേക്ക് വരെ കാര്യങ്ങള് എത്തി. ചെമ്ബോല തിട്ടൂരം സംബന്ധിച്ച ചര്ച്ചയില് ഒരിക്കല് പികെ സജീവ് അദ്ദേഹത്തിന്റെ നിലപാട് വ്യക്തമാക്കുകയും ചെയ്തിട്ടുണ്ട്. ചരിത്രകാരനായ എംജി ശശിഭൂഷണ് ആണ് ചെമ്ബോല തിട്ടൂരം വ്യാജമാണെന്ന് ശക്തമായി വാദിച്ചുകൊണ്ടിരിക്കുന്ന ഒരാള്. 8പികെ സജീവിന്റെ ഫേസ്ബുക്ക് പോസ്റ്റിന്റെ പൂര്ണരൂപം വായിക്കാം... ശബരിമല ദ്രാവിഡം കൂടുതല് തെളിവുകള് ഐക്യ മല അരയ മഹാസഭയുടെ ആര്ക്കിയോളജി വിഭാഗം പൊതുജനങ്ങള്ക്കായി വെളിപ്പെടുത്തുന്നു. ആരൊക്കെ എന്തൊക്കെ വിവാദങ്ങള് ഉയര്ത്തിയാലും ശബരിമല ഉള്പ്പെടുന്ന18 മലകളും പൂര്ണ്ണമായും ദ്രാവിഡ സംസ്കാരത്തിന്്റെ ജീവിക്കുന്ന തെളിവുകളാണ്. ചെമ്ബോലയുടെ പേരില് വന് വിവാദങ്ങള് ഉയരുമ്ബോഴും ചെമ്ബോല യില് പറഞ്ഞിരിക്കുന്ന വസ്തുതകള് ശബരിമലയുടെ യഥാര്ത്ഥ ചരിത്രവുമായി ചേര്ന്നുനില്ക്കുന്നതാണെന്ന കാര്യത്തില് തര്ക്കമില്ല. ശബരിമല, പൊന്നമ്ബലമേട്, ഗൗണ്ടര്മല, നാഗമല, സുന്ദരമല, ചിറ്റമ്ബലമേട്, ഗൗളിമല, മതംഗമല, മയിലാടുംമേട്, ശ്രീപാദ മല, ദേവര്മല, നിലക്കല് മല, തലപ്പാറ മല, നീലിമല, കരിമല, പുതുശ്ശേരിമല, കാളകെട്ടി മല, ഇഞ്ചിപ്പാറമല,തുടങ്ങിയ 18 മലകളുംവികസിത നാഗരികതക്കു നേതൃത്വം നല്കിയ മല അരയരുടെ അധീനതയിലായിരുന്നു. പമ്ബ മുതല് കന്യാകുമാരി വരെയുള്ള പ്രദേശങ്ങള് ഭരിച്ചിരുന്നത് ആയ് രാജവംശത്തില് പെട്ടവരാണ്. ചിറ്റരചരുടെ ഗോത്രത്തില് നിന്ന് രൂപപ്പെട്ട ആയ് രാജവംശത്തിലെ പിന്മുറക്കാരാണ് ഇന്നത്തെ മല അരയര് എന്നത് ചരിത്ര യാഥാര്ത്ഥ്യം . ശബരിമല മലഅരയരില് നിന്ന് പിടിച്ചെടുത്ത് രാജാവിന്്റെ ഉടമസ്ഥതയിലും, പിന്നീട് സര്ക്കാരിന്്റെ ഉടമസ്ഥതയിലും ആക്കപ്പെടുകയായിരുന്നു. ശബരിമല അമ്ബലം മാത്രമല്ല നിലക്കല്, പശ്ചിമ , വള്ളിയങ്കാവ് , തുടങ്ങിയ അമ്ബലങ്ങളും മല അരയരുടെതായിരുന്നു. ഇന്ന് വനാന്തരങ്ങളില് ഉള്ള എണ്ണക്കാവള്ളി , കരിമല , പൊന്നമ്ബലമേട് തുടങ്ങിയ അമ്ബലങ്ങളും മറ്റാരുടെതുമായിരുന്നില്ല. ഒരുകാലത്ത് ജനവാസകേന്ദ്രങ്ങള് ആയിരുന്ന പ്രദേശങ്ങള് വനനിയമത്തിനകത്ത് ഉള്പ്പെടുത്തി പ്രവേശം നിഷേധിക്കുകയായിരുന്നു. ഈഅമ്ബലങ്ങളില് ആരാധന നടത്തുവാനോ അവസംരക്ഷിക്കുന്നതിനോ കഴിയാത്ത അവസ്ഥയാണിന്നുള്ളത്. ചരിത്ര സത്യങ്ങളെ മൂടിവെക്കാനുള്ള ഗൂഢ പദ്ധതിയുടെ ഭാഗമായിട്ടാണ് പരമ്ബരാഗത കാനനപാതയിലൂടെയുള്ള ശബരിമലയാത്ര പോലും നിരോധിക്കപ്പെട്ടത് എന്ന വസ്തുത വിസ്മരിക്കാനാവില്ല . സമുദായത്തിന്്റെ പൈതൃകങ്ങള് ഉറങ്ങുന്ന 18 മലകളും സമുദായത്തെ സംബന്ധിച്ചിടത്തോളം പുണ്യ മലകളാണ് .അമേരിക്കയിലെ ലക്കോട്ടഹോളി ഹില്സിനുവേണ്ടി അവിടുത്തെ തദ്ദേശീയ ജനത അവകാശം ഉന്നയിക്കുന്നതു പോലെയാണ് കേരളത്തില് 18 മലകളുടെയും അവകാശം സമുദായം ഉയര്ത്തുന്നത്. അത് ഇന്നോ ഇന്നലെയോ തുടങ്ങിയതല്ല. നൂറ്റാണ്ടുകളായി ഈ ആവശ്യങ്ങള് സമുദായം നിരന്തരമായി, രാജഭരണകാലത്തും ജനാധിപത്യഭരണം വന്നപ്പോഴുംഉന്നയിച്ചുകൊണ്ടിരിക്കുകയാണ് . അവകാശം ലഭ്യമാകും വരെ തുടര്ന്നുകൊണ്ടിരിക്കും. അത് ബഹുജനങ്ങളും അംഗീകരിച്ചു കഴിഞ്ഞിരിക്കുന്നു. ആര്ജ്ജവത്തോടെ സര്ക്കാര് കൂടി അത് അംഗീകരിക്കാന് തയ്യാറാകണം. സ്വാമി ശരണം. source: oneindia.com